Puțini românii apucă să mănânce pensie peste 10 ani. Ce spune calculul hârtiei
România se situează pe locul al treilea în ceea ce privește speranța de viață din Uniunea Europeană, conform datelor Eurostat, cu o medie de 76,6 ani. Aceasta înseamnă că un român cotizează la pensie timp de 35 de ani și primește beneficii pentru doar 11 ani și 6 luni.
Următoarele țări în acest clasament sunt Letonia, cu 75,9 ani, și Bulgaria, cu 75,8 ani. În contrast, Spania deține cea mai mare speranță de viață din UE, cu 84 de ani, depășind media comunitară de 81,5 ani. În România, vârsta standard de pensionare este de 65 de ani.
Pentru a primi pensie minimă, un român trebuie să cotizeze timp de 15 ani. În prezent, pensia minimă este de 1.281 lei.
Stagiul complet de cotizare este de 35 de ani. Dintr-un salariu minim, 25% din bani sunt dedicați fondului de pensii, ceea ce înseamnă că statul reține lunar 775 lei. Dintr-un salariu mediu, statul reține aproximativ 2.000 lei pe lună.
Cu toate acestea, pensia minimă rămâne la 1.281 lei, iar pensia medie la 2.125 lei. Analizele indică faptul că, la pensionare, românii primesc doar o fracțiune din suma la care au cotizat.
Specialiștii subliniază un paradox: în momentul intrării în perioada de pensionare, beneficiile medii acordate unui cetățean român reprezintă doar 40%-50% din venitul pe care îl obținea anterior.
Cât cotizăm la pensii
Vârsta de pensionare: 65 ani
- stagiu complet de cotizare: 35 ani
- stagiul minim: 15 ani
- salariul minim: 3.300 lei brut
- cotizatie la pensie: 775 lei
- salariu mediu: 7.990 lei brut
- cotizație pensie: 1.998 lei
- pensia minimă: 1.281 lei
- pensia medie: 2.125 lei
Spaniolii au cea mai ridicată speranță de viață
În general, statele din Europa de Est și cele baltice sunt caracterizate de o speranță de viață mai scăzută.
Țările din regiunile Mării Mediteraneene, Scandinaviei și Europei Centrale se evidențiază prin cea mai înaltă speranță de viață.
Speranța de viață în funcție de țară
- Spania (84 ani)
- Italia (83,8 ani)
- Malta (83,6)
- Suedia (83,4)
- Luxemburg (83,4)
- Franţa (83,1)
- Belgia (82,5)
- Cipru (82,5)
- Portugalia (82,4)
- Olanda (82)
- Slovenia (82)
- Danemarca (81,9)
- Finlanda (81,7)
- Grecia (81,6)
- Austria (81,6)
- Germania (81,2)
- Cehia (80)
- Estonia (78,8)
- Croaţia (78,8)
- Polonia (78,6)
- Slovacia (78,1)
- Lituania (77,3)
- Ungaria (76,9)
- România (76,6)
- Letonia (75,9)
- Bulgaria (75,8)
Atunci când comparăm datele din 2023 cu cele din 2019, observăm că în total 18 țări din Uniunea Europeană au înregistrat o creștere a speranței de viață. În aceeași perioadă, Spania a rămas constantă, menținându-și speranța de viață la 84 de ani.